钦定古今图书集成/明伦汇编/氏族典/第338卷 > 刘毅
## 钦定古今图书集成/明伦汇编/氏族典/第338卷 > 刘毅

按《万姓统谱》：“毅字刚中，元祐初进士，调吉水尉，再调
丰城县，政声籍甚。知南丰县，县有税官恣横，阴养无
赖以为爪牙，商旅阻不行，市民胥怨。毅白于郡，税官
怒，因集恶少三十馀人，克期劫甲仗库，欲逞宿愤。或
泄其谋，毅遂密伏弯徒于利舍，至期果大噪，斩关而
入，遇伏兵皆惊愕，束手就擒。邑人大骇，毅即抚慰，然”
后列其事于郡。转承议郎、知龙泉县，未赴而卒。